আপনি হয়তো বলবেন, আমাদের সোনার ছেলেমেয়ে কত বড় বড় ‎পাশ ‎দিচ্ছে। ‎ডাক্তার-ইঞ্জিনিয়ার হচ্ছে। উচ্চ বেতনে চাকরি ‎‎করছে। বাড়ি ‎কিনছে, দামি গাড়ি ‎হাঁকাচ্ছে। এ সব কি মিথ্যে? ‎না মিথ্যে নয়। বিত্ত আর ‎ডিগ্রি থাকলেই মানুষ হওয়া যায় ‎না, সে প্রশ্ন না হয় উহ্য থাক। আপনার ‎বিচারে যারা সফল এর শতকরা হিসেবটা ‎করুন। বিলাতের ‎‎অধিকাংশ ‎বাঙালি বয়সের বিচারে তরুণ। অন্ততঃ শতকরা ‎৫০ ‎ভাগের বয়স ‎তিরিশের নিচে। তাদের কয়জন পাশ ‎দিচ্ছে? কয়জন ‎চাকরি করছে? ‎‎কয়জন জেলে আছে? ‎কয়জন যৌনঅপরাধী হিসেবে তালিকাভুক্ত? ‎কয়জনের ‎পায়ে ‎বিপজ্জনক যৌনঅপরাধী হিসেবে ট্যাগ লাগানো ‎আছে? ‎‎আপনার ছেলে বা আপনার ‎পরিচিত তরুণদের কেউ কি এ ‎রকম? ‎পুলিশের খাতায় দাগি আসামী হিসেবে ‎‎কয়জনের নাম ‎আছে? কয়জন ‎পথে পথে ঘুরে বেড়ায়? কয়জন ড্রাগ খেয়ে ‎বুদ হয়ে ‎পড়ে থাকে? কয়জন ‎ড্রাগ বিপণনের সাথে ‎জড়িত? দামি গাড়ি আর বিত্তের যে জৌলস ‎আপনি ‎দেখছেন এর উৎস সম্পর্কে কি আপনার ধারণা আছে? এ সকল ‎হিসেব ‎কি ‎আপনার কাছে আছে?‎